Naumahija
<s>Naumahija (latinski: Naumachia od starogrčkog ναυμαχία / naumachía = pomorska bitka)  je ime za velike spektakularne priredbe u Antičkom Rimu u kojima se fingiralo poznate pomorske bitke.</s>

<s>Te bitke odigravale su se u specijalno konstruiranim bazenima, a ponekad u poplavljenim amfiteatrama.</s><s>U ulogama posada zaraćenih strana bili su ratni zarobljenici ili osuđeni kriminalci, koji su se morali borili sve dok jedna strana nebi pokleknula.</s>

<s>Historija 
Najstariju dokumentiranu neumahiju priredio je Julije Cezar kad se vratio u Rim 46. pne. na umjetnom jezeru podignutom na Marsovom polju.</s><s>To je bila rekonstrukcija bitke između egipatrske i Feničke flote u kojoj je sudjelovalo četiri hiljade veslača sa svake strane uz hiljadu boraca.</s>

<s>August je priredio svoju naumahiju 2. pne. da istakne značaj Hram Marsa Ultora kog je upravo on podigao.</s><s>Njegova naumahija u kojoj je sudjelovalo tridesetak trirema i birema koje su fingirale Bitku kod Salamine između atenske i perzijske flote, odigrala se na umjetnom jezeru (bazenu), dimenzija 1800 x 1200 rimskih stopa (oko 30 cm), podignutom na Marsovu polju nedaleko od otoka na Tibru.</s><s>Pored veslača u njoj je sudjelovalo tri hiljade boraca.</s>

<s>Neron je 57. dao izgraditi na Marsovu polju vlastitu naumahiju, sa amfiteatrom od drva pokrivenom plavom tendom, koja je imitirala nebo sa zvijezdama.</s><s>Odmah nakon prikaza 
Bitke kod Salamine između atenske i perzijske flote, voda bi se ispustila, pa bi se spektakl nastavio gladijatorskim borbama.</s>

<s>Najkompleksniju naumahiju priredio je Klaudije 52. kako bi proslavio predstojeći završetak radova na melioraciji Fucinskog jezera.</s><s>Uz 100 brodova sudjelovalo je čak devetnaest hiljada hiljadu boraca koji su evocirali bitku između flota Rodosa i Sicilije.</s>

<s>Posljednju naumahiju priredio je Filip Arabljanin 248., u povodu proslave osnivanja Rima, najvjerojatnije tako da je dao obnoviti Augustov bazen uz Tibar.</s>

<s>Puno manje naumahije priređivale su se kojiput i u Koloseumu.</s>

<s>Neka vrsta neumahije, u daleko skromnijoj verziji obnovljena je u 19. vijeku u Velikoj Britaniji u londonskom 
teatru - Sadler Wells.</s>

<s>Izvori</s>

<s>Vanjske veze</s>

<s>Naumachia na portalu Encyclopædia Britannica 
 Naumachia na portalu University of Chicago</s>

<s>Rimski teatar
Gladijatori
Historija Rima
Historija sporta</s>

